அவர்களுக்கு ஏன் கேன்ஸரே வரவில்லை? விஞ்ஞானத்துக்குத் தலை சுற்றியது! ஆனால், அதற்கான பதில் அவர்கள் உணவில் இருந்தது. அமெரிக்கர்கள் சாப்பிடுவதைவிட இருநூறு மடங்கு அதிகமான நைட்ரிலோசைட் சத்துள்ள உணவுகளையே அவர்கள் உண்டனர்! அவர்களது வசதியெல்லாம் பணத்தை வைத்து மதிப்பிடப்படவில்லை. ஒருவர் எத்தனை ஆப்ரிகாட் மரங்கள் வைத்திருந்தார் என்பதை வைத்தே அளக்கப்பட்டது! உணவுகளின் ராணி என்று ஆப்ரிகாட் விதைதான் கொண்டாடப்பட்டது! ஆஹா, செல்வத்துக்கு எவ்வளவு அற்புதமான அளவுகோல்! (ஆப்ரிகாட் என்பது பாதாம் போன்ற கொட்டையைக் கொண்ட ஒரு இனிப்பான பழம். சீமை வாதுமைப் பழம் என்றும் அது சொல்லப்படுகிறது. நாம் அதை இங்கே ஆப்ரிகாட் என்றே குறிப்பிடலாம்).